|  |  |
| --- | --- |
|  | **OBČINA ŠENČUR**  **Kranjska cesta 11**  **4208 Šenčur**  **tel. 04 – 2519-100 fax. 2519-111**  **e-mail:obcina@sencur.si**  **url:www.sencur.si** |

KOMISIJA ZA MANDATNA VPRAŠANJA, VOLITVE IN IMENOVANJA

Datum: 10.12.2011

**Z A P I S N I K**

5. redne seje Komisije za mandatna vprašanja, volitve in imenovanja, ki je potekala v petek, 10.2.2012, v sejni sobi Doma krajanov Šenčur, Kranjska cesta 2, Šenčur, s pričetkom ob 17. uri.

**Prisotni: Ciril Kozjek, Simon Kuhar, Marjan Kristanc**

**Dnevni red:**

1. Ugotovitev sklepčnosti in potrditev dnevnega reda;
2. Imenovanje kandidata za člana Nadzornega odbora - NO;
3. Razno.

**Ad.1**

Predsednik je ugotovil, da so prisotni vsi trije člani Komisije za mandatna vprašanja, volitve in imenovanja, zato je komisija sklepčna. Člani na dnevni red niso imeli pripomb, zato je predsednik v sprejem predlagal sledeč

**SKLEP:**

**Potrdi se predlagani dnevni red 5. redne seje Komisije za mandatna vprašanja, volitve in imenovanja.**

**Člani so sklep sprejeli soglasno.**

**Ad.2**

**Predsednik Komisije za mandatna vprašanja, volitve in imenovanja**, **g. Kozjek**, je povedal, da je Nadzorni odbor dne 31.1.2012 prejel odstopno izjavo dosedanjega člana Nadzornega odbora, g. Marka Pogačnika.

Člana komisije je g. Kozjek seznanil, da so v predpisanem roku na podlagi poziva za posredovanje predlogov kandidatov za člana Nadzornega odbora prispeli 3 predlogi:

|  |  |  |  |
| --- | --- | --- | --- |
| ime in priimek kandidata | izobrazba oz. poklic kandidata | naslov kandidata | predlagatelj |
| **Jožef Stružnik** | dipl. org. dela, upokojenec | Stružnikova ulica 12 | LDS |
| **Rajko Šimunkovič** | univ. dipl. pravnik, magister pravnih znanosti | Hotemaže 53 b,  4205 Preddvor | LISTA BOR |
| **Tatjana Kristanc** | univ. dipl. sociolog (konč. VI. stopnja ekonomist) | Vogljanska cesta 28,  4208 Šenčur | SDS |

Predsednik, **g. Kozjek**, je na podlagi prejetih kandidatur predlagal, da komisija o vsakem predlogu glasuje posamično in predlagal tri

**SKLEPE:**

1. **Za kandidata za člana Nadzornega odbora se predlaga g. Jože Stružnik.**

**Glasovali so 3 člani. 2 člana sta glasovala PROTI predlogu, 1 član je glasoval ZA predlog.**

**Sklep ni bil sprejet.**

1. **Za kandidata za člana Nadzornega odbora se predlaga mag. Rajko Šimunkovič.**

**Glasovali so 3 člani. 2 člana sta glasovala PROTI predlogu, 1 član je glasoval ZA predlog.**

**Sklep ni bil sprejet.**

1. **Za kanidatko za članico Nadzornega odbora se predlaga go. Tatjano Kristanc.**

**Glasovali so 3 člani. 2 člana sta glasovala ZA predlog, 1 član je glasoval PROTI predlogu.**

**Sklep JE bil sprejet.**

**Simon Kuhar** je obrazložil svoj glas proti:« Nadzorni odbor, ki je kot nadzorni organ občine, nadzira pravilnost in ustreznost poslovanja občine in ostalih. Zato menim, da bi moral biti organ sestavljen iz tistih članov, kateri predlagatelji predstavljajo opozicijo v občinskem svetu. Zato je nehigiensko, da pozicija sestavlja nadzorni organ.«

**Ciril Kozjek-predsednik** je obrazložil svoj glas za:« Nadzorni odbor vodi opozicija, njegovi člani niso imenovani po političnem prepričanju, ampak po strokovni plati.«

**Ad. 3**

Pod točko razno ni bilo predlogov in razprave.

Seja je bila zaključena ob 18.uri.

**Predsednik komisije za mandatna vprašanja volitve in imenovanja**

**Ciril Kozjek l.r**